Fhindulani mbudziso. HANU. U itela u vhona khethekanyo ya bugu hedzi dza u vhala, sedzani kha siaṱari. a Zwi re Ngomu. Vha tshi tou fhedza u imisa goloi afha muṱani hune ya lala hone, Maanḓa a mbo ḓi hwenya a tshi ḓa khavho a ṱoṱomodza tshanḓa tsho faraho luṅwalo lu re fuloboni ya khakhi. Ndi lwavho. Vho mbo ḓi lu ṱanganedza vha thoma u lu vula na zwenezwo. Mihumbulo yavho i vho ralala. Mbudziso ndi nthihi fhedzi ine ya vha tshikolodo tsha mihumbulo yavho hezwi vho rali. Phindulo ya ngoho vha ḓo i wana henefha kha luṅwalo lwonolu. Vha mbo ḓi fhedza nga u vula fulobo ya hone nga nḓila ya vhusilondi. Vha dzhahela u ṱoḓa u pfa zwo ṅwalwaho. Vho mbo ḓi rafhulula holu luṅwalo fuloboni yalwo. Vha a lu petulula-ha zwino vho futisa na tshifhaṱuwo: Zwo ṅwalwaho kha luṅwalo khezwo. A zwi dzhii na mitaladzi ya sumbe. Yo, kathihi fhedzi vha mb o ḓi ṅwethuwa, u fhedza vha farelela mulomo nga tshamonde vho no tou takala na zwikunwe. Mushumo vho u wana. Vha fanela u thoma ṅwedzi wonoyu u tshi fhela. Hezwi vhe hafha khuvha vha tou pfa vhunga ndi muloro. Vho mbo ḓi hwenyela tshiṱangani hu re na mufumakadzi. Vha khou zanyuka vha tshi vho mu vhidzelela nga dzina. Vho takalesa! Avha mufumakadzi u bvela muṱani, vha mbo ḓivha ṋekedza vhuḽa vhurifhi vha tshi vho sokou muma-muma mbemba dza molomo vha tshi khou ṅwethutshela ngomu. "Zwo ita nandi!" ndi vhone zwenezwi mufumakadzi o no fhedza u vhala hovhu vhurifhi a tshi vho nga asa ṋanzwa makole nga dakalo.